CELEX: 22007D0044
Language: ro
Date: 2007-04-27 00:00:00
Title: Decizia nr. 44/2007 a Comitetului mixt al SEE din 27 aprilie 2007 de modificare a anexei XIII (Transporturile) la Acordul SEE

9.8.2007   
            
            
               RO
            
            
               Jurnalul Oficial al Uniunii Europene
            
            
               L 209/80
            
         DECIZIA NR. 44/2007 A COMITETULUI MIXT AL SEE
   din 27 aprilie 2007
   de modificare a anexei XIII (Transporturile) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 155/2006 a Comitetului mixt al SEE din 8 decembrie 2006 (1).
            
         
               (2)
            
            
               Directiva 2004/36/CE a Parlamentului European şi a Consiliului din 21 aprilie 2004 privind siguranţa aeronavelor ţărilor terţe care folosesc aeroporturile comunitare (2) a fost încorporată în acord prin Decizia nr. 152/2005 a Comitetului mixt al SEE (3) din 2 decembrie 2005, cu unele adaptări specifice fiecărei ţări.
            
         
               (3)
            
            
               Regulamentul (CE) nr. 1592/2002 al Parlamentului European şi al Consiliului din 15 iulie 2002 privind normele comune în domeniul aviaţiei civile şi instituirea unei Agenţii europene de siguranţă a aviaţiei (4) a fost încorporat în acord prin Decizia nr. 179/2004 a Comitetului mixt al SEE (5) din 9 decembrie 2004, cu adaptări specifice.
            
         
               (4)
            
            
               Regulamentul (CE) nr. 768/2006 al Comisiei din 19 mai 2006 de punere în aplicare a Directivei 2004/36/CE a Parlamentului European şi a Consiliului cu privire la colectarea şi la schimbul de informaţii referitoare la siguranţa aeronavelor care folosesc aeroporturile comunitare şi la gestionarea sistemului informaţional (6) trebuie încorporat în acord.
            
         
               (5)
            
            
               Adaptările prevăzute cu privire la Regulamentul (CE) nr. 1592/2002 ar trebui să se aplice, după caz şi cu excepţia cazului în care există dispoziţii contrare, mutatis mutandis şi altor acte legislative comunitare care acordă competenţe Agenţiei europene de siguranţă a aviaţiei şi care sunt încorporate în acord,
            
         DECIDE:
   Articolul 1
   Anexa XIII la acord se modifică după cum urmează:
   
               1.
            
            
               După punctul 66r (Directiva 2004/36/CE a Parlamentului European şi a Consiliului) se inserează următorul punct:
               
                           „66ra.
                        
                        
                           
                              32006 R 0768: Regulamentul (CE) nr. 768/2006 al Comisiei din 19 mai 2006 de punere în aplicare a Directivei 2004/36/CE a Parlamentului European şi a Consiliului cu privire la colectarea şi la schimbul de informaţii referitoare la siguranţa aeronavelor care folosesc aeroporturile comunitare şi la gestionarea sistemului informaţional (JO L 134, 20.5.2006, p. 16).”
                        
                     
         
               2.
            
            
               La punctul 66n [Regulamentul (CE) nr. 1592/2002 al Parlamentului European şi al Consiliului] se adaugă următorul text de modificare:
               
                           „(s)
                        
                        
                           După caz şi cu excepţia cazului în care există dispoziţii contrare, adaptările menţionate anterior se aplică mutatis mutandis şi altor acte legislative comunitare care acordă competenţe Agenţiei europene de siguranţă a aviaţiei şi care sunt încorporate în prezentul acord.”
                        
                     
         Articolul 2
   Textele Regulamentului (CE) nr. 768/2006 în limbile islandeză şi norvegiană, care urmează a fi publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 aprilie 2007, cu condiţia transmiterii prealabile către Comitetul mixt al SEE (7) a tuturor notificărilor prevăzute la articolul 103 alineatul (1) din acord.
   Articolul 4
   Prezenta decizie se publică în secţiunea SEE a Jurnalului Oficial al Uniunii Europene şi în suplimentul SEE la acesta.
   
      Adoptată la Bruxelles, 27 aprilie 2007.
      
         
            Pentru Comitetul mixt al SEE
         
         
            Preşedintele
         
         Alan SEATTER
      
   
   
      (1)  JO L 89, 29.3.2007, p. 29.
   
      (2)  JO L 143, 30.4.2004, p. 76.
   
      (3)  JO L 53, 23.2.2006, p. 53.
   
      (4)  JO L 240, 7.9.2002, p. 1.
   
      (5)  JO L 133, 26.5.2005, p. 37.
   
      (6)  JO L 134, 20.5.2006, p. 16.
   
      (7)  Nu sunt indicate cerinţe constituţionale.